ASL AFTERNOON TRADE – บล.เอเอสแอล
ตลาดหุ้นไทยภาคเช้าปรับตัวลง เช่นเดียวกันกับตลาดหุ้นภูมิ …
3 ส.ค. 2563

ตลาดหุ้นไทยภาคเช้าปรับตัวลง เช่นเดียวกันกับตลาดหุ้นภูมิภาคจากจากความกังวลสถานการณ์โควิด-19 ระลอกสองฝั่งเอเชียที่ตัวเลขผู้ติดเช้ือพุ่งขึ้นอีกครั้งในจีน, ญี่ปุ่น, ฮ่องกงและ เวียดนาม ขณะเดียวกันสถานการณ์ตึงเครียดระหว่างสหรัฐกับจีน ยังคงดำเนินต่อไปหลังจากสหรัฐได้แบนแอป Tiktok ของจีนไป นอกจากนี้สหรัฐเตรียมแบนบริษัทซอฟต์แวร์อื่นๆของจีน ทั้งนี้ติดตามความคืบหน้าการปรับคณะรัฐมนตรี (ครม.) ประยุทธ์2/2 และการทยอยประการผลการดำเนินงาน 2Q63 ของภาค real sector กลยุทธ์ – ดัชนี SET ไม่ผ่านยืนแนวต้าน EMA5 วันขาลงที่ 1,323-1,325 มีแรงขายทำรอบออกมา จนดัชนีปรับตัวลงหลุดแนวรับขอบล่าง Bollinger band ที่ 1,316 หากไม่สามารถกลับไปยืนเหนือได้ ความเสี่ยงขาลงยังมีอยู่ รอเล่นรอบใหม่ที่แนวรับ 1,308 / 1,300 ลดพอร์ทการลงทุนไปถือเงินสดมากขึ้น แนวต้านทดสอบ 1,323 / 1,332